Камал театрына режиссер ярдәмчесе кирәк

	Г.Камал исемендәге Татар дәүләт Академия театры режиссёр ярдәмчесе вазыйфасына конкурс игълан итте. Кандидатларга таләпләр:	 - Югары яки махсус урта белем булу;
- ПКны Word Excel дәрәҗәсендә белү;
- Татар телен яхшы белү;
- Татар театры һәм аның эшчәнлеге белән таныш булу, артистларын тану;
- Театрда эшләү тәҗрибәсе булу шарт түгел, әмма уңай бәяләнә.

Режиссёр ярдәмчесенең һөнәри бурычлары:
- Яңа спектакльләрне сәхнәгә куюны оештыруда катнашу;
- Яңа куелышларга репетицияләр вакытында режиссёр таләпләрен төгәл үтәү. Репетиция өчен кирәкле материаллар (пьесаның һәм рольләрнең текстлары, реквизит, мебель һ.б.) белән тәэмин итү;
- Репетицияләрне оештыру һәм спектакльләрне алып бару;
- Репетицияләр һәм спектакльләр барышында катнашучы артистларны һәм сәхнә эшчеләрен контрольдә тоту. Театрның эш планында булган һәрбер чараны билгеләнгән вакытта башлау.
- Янгын һәм техник куркынычсызлык чараларын үтәү.

Эш шартлары:
- Нормасы билгеләнмәгән эш көне;
- Хезмәт хакы – әңгәмә нәтиҗәләре буенча. Конкурс турында тулырак мәгълуматне 89270332633 телефоны аша алырга мөмкин.
Үзегез турында белешмәләрне (резюме) israfil.safin@kamalteatr.ru электрон почтасына җибәрүегез сорала. 
	---	
Камал театры

	№ --- | 05.04.2021	


